stanford-oval/wikipedia huggingface dataset:
30 กำลังแจ๋ว

| 30 กำลังแจ๋ว |
| --- | --- |

กำกับ: สมจริง ศรีสุภาพ
เขียนบท: สมจริง ศรีสุภาพ บุญพงษ์ พานิช สขิลา บานเย็น
อำนวยการสร้าง: จันทิมา เลียวศิริกุล   มณฑล อารยางกูร
นักแสดงนำ: พัชราภา ไชยเชื้อ ภูภูมิ พงศ์ภาณุ ปีเตอร์ คอร์ป ไดเรนดัล นิธิศ วารายานนท์ วรินดา ดำรงผล
กำกับภาพ: ณัฐวุฒิ กิตติคุณ
ดนตรีประกอบ: เลิฟอีส สมอลล์รูม
ผู้จัดจำหน่าย: เอ็ม เทอร์ตี้ไนน์
วันฉาย: 3 พฤศจิกายน พ.ศ. 2554
ความยาว: 118 นาที
ภาษา: ไทย
ทุนสร้าง: 10ล้านบาท
ทำเงิน: 73.6 ล้านบาท
ข้อมูลจาก IMDb
ข้อมูลจากสยามโซน
30 กำลังแจ๋ว (อังกฤษ : Fabulous 30) เป็นภาพยนตร์ไทย แนวโรแมนติก-คอมเมดี้ ผลงานการกำกับภาพยนตร์ลำดับที่ 8 ของ สมจริง ศรีสุภาพ (คิง) ผลิตโดยค่าย เอ็ม เทอร์ตี้ไนน์ ออกฉายวันที่ 3 พฤศจิกายน พ.ศ. 2554 ได้รับการจัดเรตติ้งภาพยนตร์ประเภท น 13+ (ภาพยนตร์ที่เหมาะสมกับผู้มีอายุตั้งแต่ 13 ปีขึ้นไป)
เรื่องย่อ

ภาพยนตร์เรื่องนี้เล่าเกี่ยวกับความรักระหว่างเพื่อนในกลุ่ม ทั้งแบบความรักแบบเพื่อน และความรักแบบหนุ่มสาว การพัฒนาความสัมพันธ์จากเพื่อน ไปเป็นคนรัก
รายชื่อนักแสดง

พัชราภา ไชยเชื้อ แสดงเป็น จ๋า
ภูภูมิ พงศ์ภาณุ แสดงเป็น ปอ / ราสิต
ปีเตอร์ คอร์ป ไดเรนดัล แสดงเป็น นภ
นิธิศ วารายานนท์ แสดงเป็น เซน
วรินดา ดำรงผล แสดงเป็น เจ๊ใหญ่
อรอานิญช์ พีรชาขจรพัฒน์ แสดงเป็น ป้าอ้วน
ศศิพินทุ์ ศิริวานิช แสดงเป็น ยุ้ย
เบญจวรรณ์ เพียรทำดี แสดงเป็น ซี
อารดา อารยวุฒิ แสดงเป็น กิ๊ฟ
ณัฐพงศ์ พิบูลธนเกียรติ แสดงเป็น ต๋ง
เพลงประกอบภาพยนตร์

มันคงเป็นความรัก ร้องโดย แสตมป์
คนสุดท้าย ร้องโดย จิดา
โชคดี ร้องโดย สันต์ ภิรมย์ภักดี
30 กำลังแจ๋ว ร้องโดย ซูเปอร์เบเกอร์
รางวัล

| งานประกาศผลรางวัล | รางวัล | ผู้เข้าชิง | ผลรางวัล |
| --- | --- | --- | --- |
| รางวัลสตาร์พิคส์ ครั้งที่ 9 ประจำปี พ.ศ. 2554 | ผู้แสดงนำหญิงยอดเยี่ยม | พัชราภา ไชยเชื้อ | เสนอชื่อเข้าชิง |
| รางวัลสตาร์พิคส์ ครั้งที่ 9 ประจำปี พ.ศ. 2554 | ดนตรีประกอบยอดเยี่ยม | วิชญ วัฒนศัพท์ และ หัวลำโพง ริดดิม | เสนอชื่อเข้าชิง |

| คมชัดลึก อวอร์ด ครั้งที่ 9 | ภาพยนตร์ไทยยอดนิยม |  | ชนะ |
| คมชัดลึก อวอร์ด ครั้งที่ 9 | นักแสดงนำหญิงยอดเยี่ยม | พัชราภา ไชยเชื้อ | เสนอชื่อเข้าชิง |

| MThai Top Talk-About 2012 | Top Talk About Movie (ภาพยนตร์ที่ถูกกล่าวถึงมากที่สุด) |  | ชนะ |

| รางวัลภาพยนตร์ไทย ชมรมวิจารณ์บันเทิง ครั้งที่ 20 | ผู้แสดงนำหญิงยอดเยี่ยม | พัชราภา ไชยเชื้อ | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 20 | ดนตรีประกอบยอดเยี่ยม | วิชญ วัฒนศัพท์ และ หัวลำโพง ริดดิม | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 20 | เพลงจากภาพยนตร์ยอดเยี่ยม | มันคงเป็นความรัก ขับร้องโดย อภิวัชร์ เอื้อถาวรสุข | ชนะ |
| รางวัลภาพยนตร์แห่งชาติ สุพรรณหงส์ ครั้งที่ 21 | ผู้กำกับภาพยนตร์ยอดเยี่ยม | สมจริง ศรีสุภาพ | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 21 | นักแสดงนำชายยอดเยี่ยม | ภูภูมิ พงศ์ภาณุ | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 21 | นักแสดงนำหญิงยอดเยี่ยม | พัชราภา ไชยเชื้อ | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 21 | บทภาพยนตร์ยอดเยี่ยม | สมจริง ศรีสุภาพ, บุญพงษ์ พานิช, สขิลา บานเย็น, นิวรุจ ฑีฆะโภวรรณ | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 21 | เพลงนำภาพยนตร์ยอดเยี่ยม | มันคงเป็นความรัก ขับร้องโดย อภิวัชร์ เอื้อถาวรสุข | ชนะ |
| รางวัลภาพยนตร์แห่งชาติ สุพรรณหงส์ ครั้งที่ 21 | ดนตรีประกอบยอดเยี่ยม | วิชญ วัฒนศัพท์, หัวลำโพง ริดดิม | เสนอชื่อเข้าชิง |
| รางวัลภาพยนตร์แห่งชาติ สุพรรณหงส์ ครั้งที่ 21 | กำกับศิลป์ยอดเยี่ยม | นพดล อากาศ | เสนอชื่อเข้าชิง |

| สยามดารา สตาร์ส อวอร์ดส์ 2012 | นักแสดงนำหญิงยอดเยี่ยมสาขาภาพยนตร์ | พัชราภา ไชยเชื้อ | ชนะ |
| สยามดารา สตาร์ส อวอร์ดส์ 2012 | นักแสดงดาวรุ่งชาย | ภูภูมิ พงศ์ภาณุ | ชนะ |
แหล่งข้อมูลอื่น

เว็บไซต์อย่างเป็นทางการ ภาพยนตร์ 30 กำลังแจ๋ว เก็บถาวร 2011-12-19 ที่ เวย์แบ็กแมชชีน
ข้อมูล 30 กำลังแจ๋ว เก็บถาวร 2011-12-18 ที่ เวย์แบ็กแมชชีน จาก thaicinema.org
ข้อมูล 30 กำลังแจ๋ว เก็บถาวร 2011-12-22 ที่ เวย์แบ็กแมชชีน จาก majorcineplex.com
30 กำลังแจ๋ว ที่สยามโซน
โครโนสกรุป

| --- | --- |

ประเภท: กิจการค้าร่วม
อุตสาหกรรม: มาตรฐานเปิด
ก่อตั้ง: 2000; 25 ปีที่แล้ว (2000)
ผู้ก่อตั้ง: เอทีไอ เทคโนโลยีส์ Discreet Evans & Sutherland อินเทล SGI ซันไมโครซิสเต็มส์
สำนักงานใหญ่: บีเวอร์ตัน ออริกอน, สหรัฐ
บุคลากรหลัก: Neil Trevett (ประธาน)
บริการ: มาตรฐานเปิดเกี่ยวกับคอมพิวเตอร์กราฟิกส์สามมิติ, เทคโนโลยีโลกเสมือน, การประมวลผลแบบขนาน, การเรียนรู้ของเครื่อง และคอมพิวเตอร์วิทัศน์
เว็บไซต์: www.khronos.org 
โครโนสกรุป (อังกฤษ: Khronos Group) เป็นองค์กรที่ตั้งขึ้นโดยใช้เงินสนับสนุนจากสมาชิกในกลุ่มอุตสาหกรรม เพื่อเป็นตัวกลางในการรวมรวมจัดตั้งคณะทำงานเพื่อสร้างมาตรฐานเปิดสำหรับ API ต่าง ๆ
ประวัติศาสตร์

Khronos Group ก่อตั้งขึ้นในปี 2543 โดยบริษัทต่าง ๆ ได้แก่ 3Dlabs, ATI, Discreet, Evans & Sutherland, Intel, SGI และ Sun Microsystems สมาชิกผู้สนับสนุน ได้แก่ AMD, Apple, Arm, Epic Games, Google, Huawei, Nokia, Imagination, Intel, NVIDIA, Qualcomm, Samsung, Sony, Valve และ Verisilcon ประธานของมันคือ Neil Trevett
กลุ่มสำรวจ

โดยปกติแล้ว Khronos จะสร้างกลุ่มสำรวจเพื่อประเมินความสนใจของอุตสาหกรรมก่อนสร้างคณะทำงาน ซึ่งบริษัทต่าง ๆ สามารถเข้าร่วมเป็นสมาชิกเพื่อช่วยในการพัฒนามาตรฐานได้
ข้อมูลจำเพาะและคณะทำงาน

ข้อกำหนด/มาตรฐานแต่ละรายการได้รับการจัดการโดยคณะทำงานที่จัดตั้งขึ้นเพื่อกำหนดข้อกำหนด ร้องขอข้อมูล หารือ และสร้างข้อกำหนด ขณะนี้มีคณะทำงาน 16 ชุด
คณะทำงาน

OpenGL, API สำหรับประมวลผลคอมพิวเตอร์กราฟิกส์
OpenCL, ภาษาโปรแกรมเพื่อใช้งาน GPU
COLLADA
glFX
OpenGL SC
OpenKODE
OpenGL ES
OpenVG, API เพื่อสนับสนุนการประมวลผลกราฟิกส์สองมิติ หรือ vector graphics
OpenMAX
OpenSL ES
Embedded Graphics Library
OpenWF
OpenML
โอเพนเอแอล

สัญลักษณ์ของ โอเพนเอแอล
โอเพนเอแอล (อังกฤษ: OpenAL: Open Audio Library) เป็นไลบรารีที่ช่วยอำนวยความสะดวกให้กับนักเขียนโปรแกรม เพื่อส่งคำสั่งควบคุมการวาดภาพไปยังอุปกรณ์ฮาร์ดแวร์ประมวลผลเสียง รุ่นปัจจุบันของ OpenAL คือ 1.0
ประวัติ

เนื่องจาก OpenGL เป็นการจัดการที่เกี่ยวกับภาพเพียงอย่างเดียว  ดังนั้น OpenAL จึงได้เกิดขึ้นมาเพื่อลดช่องว่างดังกล่าว  และตัวชุดคำสั่งมีลักษณะรูปแบบเดียวกับ OpenGL ชุดคำสั่งใน OpenAL เป็นมาตรฐานเดียวกันที่สามารถใช้ได้ทั้งบนเครื่องคอมพิวเตอร์ส่วนบุคคล และมุ่งเป้าหมายไปยัง cross-platform โดยไม่จำเป็นต้องแก้ไขชุดคำสั่งอีก
ถ้าต้องการใช้ OpenGL และระบบเสียง อาจเลือกใช้ DirectSound ซึ่งเป็นส่วนหนึ่งของ DirectX เป็นส่วนประกอบภายในโปรแกรมได้
ซอฟต์แวร์ที่ใช้ OpenAL

เกมที่ใช้ engine ของ ID Software เช่น Doom 3, Jedi Knight 2, Jedi Knight: Jedi Academy และ Quake 4
เกมที่ใช้ engine ของ Unreal เช่น Unreal 2, Unreal Tournament 2003, Unreal Tournament 2004, Postal², America's Army และ Hitman 2
Battlefield 2, Freedom Fighters และ Psychonauts
เกมที่เป็นซอฟต์แวร์เสรีจำนวนมาก
เบลนเดอร์ (ซอฟต์แวร์) ซอฟต์แวร์สร้างเนื้อหา 3 มิติ
ดูเพิ่ม

OpenGL
DirectX
เกมคอมพิวเตอร์
EAX (Creative's Environmental Audio Extension)
แหล่งข้อมูลอื่น

OpenAL
developer.creative.com เก็บถาวร 2007-09-01 ที่ เวย์แบ็กแมชชีน
ลูวิช ดี กามอยช์

| ลูวิช ดี กามอยช์ |
| --- | --- |
ภาพเหมือน ป. 1577
เกิด: ลูวิช วัช ดี กามอยช์ ป. 1524–1525 ราชอาณาจักรโปรตุเกส
เสียชีวิต: 10 มิถุนายน 1580 (55–56 ปี) ลิสบอน ราชอาณาจักรโปรตุเกส
อาชีพ: กวี
จบจาก: มหาวิทยาลัยโคอิมบรา
ช่วงเวลา: โปรตุเกสยุคฟื้นฟูศิลปวิทยา
แนว: บทกวีแบบมหากาพย์
แนวร่วมในทางวรรณคดี: ความคลาสสิก
ผลงานที่สำคัญ: อุชลูซีอาดัช
ญาติ: ครอบครัวกามอยช์
ลูวิช วัช ดี กามอยช์  (โปรตุเกส: Luís Vaz de Camões; ป. 1524 หรือ 1525 – 10 มิถุนายน ค.ศ. 1580) ถือเป็น กวีที่ยิ่งใหญ่ที่สุดของโปรตุเกสและของภาษาโปรตุเกส ความเชี่ยวชาญด้านบทกวี เขาได้รับการเทียบเคียงได้กับเชกสเปียร์ มิลตัน, วอนเดล, โฮเมอร์, เวอร์จิล และ ดันเต เขาเขียนบทกวีและบทละครเป็นจำนวนมาก แต่ที่จำได้ดีที่สุดคือผลงานมหากาพย์เรื่อง Os Lusíadas (The Lusiads) งานบทกวีของเขา The Parnasum of Luís de Camões สูญหายไปในช่วงที่เขามีชีวิตอยู่ อิทธิพลของผลงานชิ้นเอก Os Lusíadas นั้นลึกซึ้งมากจนบางครั้งก็เรียกภาษาโปรตุเกสว่า "ภาษาของกามอยช์"
วันเสียชีวิตของเขาคือวันที่ 10 มิถุนายนของทุกปี ถือเป็นวันชาติของประเทศโปรตุเกส
เพนกวินเจนทู

| เพนกวินเจนทู |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Sphenisciformes
วงศ์:: Spheniscidae
สกุล:: Pygoscelis
สปีชีส์:: P.  papua
ชื่อทวินาม
Pygoscelis papua (Forster, 1781)


แผนที่แสดงการกระจายพันธุ์
เพนกวินเจนทู (อังกฤษ: Gentoo penguin; ชื่อวิทยาศาสตร์: Pygoscelis papua) เป็นนกที่บินไม่ได้จำพวกเพนกวินชนิดหนึ่ง พบกระจายพันธุ์ในซีกโลกทางตอนใต้ เช่น หมู่เกาะฟอล์กแลนด์, เกาะเซาท์จอร์เจียและหมู่เกาะเซาท์แซนด์วิช เป็นต้น
เพนกวินเจนทูเป็นหนึ่งในสมาชิกสามชนิดในสกุล Pygoscelis  โดยหลักฐานทางนิวเคลียร์ดีเอ็นเอแสดงให้เห็นว่า เพนกวินเจนทูแบ่งแยกออกจากเพนกวินชนิดอื่น ๆ ประมาณ 38 ล้านปีที่ผ่านมา ประมาณ 2 ล้านปีหลังจากบรรพบุรุษของเพนกวินสกุล Aptenodytes ปรากฏออกมา อย่างไรก็ตาม เพนกวินในสกุลเดียวกันชนิดอื่นอย่างเพนกวินอาเดลีแยกออกจากสมาชิกชนิดอื่น ๆ ประมาณ 19 ล้านปีที่ผ่านมา ส่วนเพนกวินชินสแตรปและเพนกวินเจนทูออกตัวออกมาเมื่อประมาณ 14 ล้านปีมาแล้ว
เพนกวินเจนทูเป็นเพนกวินที่มีความสูงเมื่อยืนเต็มที่ประมาณ 75 เซนติเมตร ทำให้เป็นเพนกวินที่มีขนาดใหญ่เป็นอันดับ 3 ของโลกรองมาจากเพนกวินจักรพรรดิและเพนกวินราชา แต่เพนกวินเจนทูว่องไวมากเมื่ออยู่ในน้ำ โดยสามารถทำความเร็วได้ถึง 35 กิโลเมตรต่อชั่วโมง ด้วยปีกที่ยาวใหญ่เหมือนครีบและรูปร่างที่เพรียวเหมือนตอร์ปิโด ทำให้เป็นนกที่ว่ายได้เร็วที่สุดในโลก โดยล่าเคย, หมึก และครัสเตเชียนเป็นอาหาร มีลักษณะเด่นคือ มีแถบสีขาวบริเวณขมับทั้งสองข้าง จะงอยปากเป็นสีเหลืองส้ม และพังผืดที่ตีนเป็นสีเหลืองสดใส
เพนกวินเจนทูเข้าสู่วัยเจริญพันธุ์เมื่ออายุได้ 2 ปี แต่นกที่ยังอายุไม่ถึงก็จะมีการสร้างรังก่อนเพื่อเรียนรู้ วางไข่และเลี้ยงลูกทีละ 2 ตัว ซึ่งพ่อแม่นกจะประสบปัญหาในการป้อนอาหารให้ลูก บางครั้งพ่อแม่นกอาจใช้วิธีวิ่งหนีเพื่อให้ลูกนกวิ่งตาม
เพนกวินเจนทู มีศัตรูตามธรรมชาติ เช่น แมวน้ำเสือดาว, สิงโตทะเล, ปลาฉลาม, วาฬเพชฌฆาต ลูกนกและไข่นกก็ตกเป็นอาหารของนกทะเลอย่างนกสกิวอาหรือเหยี่ยวคาราคาราได้
อิทธิพล

ลินุกซ์เพนกวินเจนทูเป็นการแจกจ่ายลินุกซ์ที่ตั้งชื่อตามเพนกวินเจนทู เพื่อแสดงเจตจำนงว่าเจนทูลินุกซ์อยากที่จะเป็นระบบปฏิบัติการที่มีประสิทธิภาพสูง เหมือนกับเพนกวินเจนทูซึ่งเป็นเพนกวินที่ว่ายน้ำได้เร็วที่สุด
รูปภาพ

เพนกวินเจนทูกับลูกนก 2 ตัว
ขณะเดินตามกันเป็นฝูงที่แอนตาร์กติกา
กระโดดขึ้นเหนือน้ำ
ฟักไข่
Museum specimen
Adult gentoo confronting a southern giant petrel (Macronectes giganteus) that has killed a chick
Gentoo penguin on a nest
A gentoo penguin swimming
Juvenile gentoos on Petermann Island
Gentoo colony on Carcass Island in the Falklands
Gentoo penguin leading a group of Magellanic penguins (Spheniscus magellanicus) on Saunders Island
A leopard seal eating an adult gentoo
แหล่งข้อมูลอื่น

ข้อมูลที่เกี่ยวข้องกับ Pygoscelis papua ที่วิกิสปีชีส์
คาเรน กรัยวิเชียร

| คุณหญิงคาเรน กรัยวิเชียรม> ป.ช., ม.ว.ม., ท.จ. |
| --- | --- |

คู่สมรสนายกรัฐมนตรีไทย
ดำรงตำแหน่ง 8 ตุลาคม พ.ศ. 2519 – 19 ตุลาคม พ.ศ. 2520
ก่อนหน้า: อุศนา ปราโมช ณ อยุธยา
ถัดไป: วิรัตน์ ชมะนันทน์
 
ข้อมูลส่วนบุคคล
เกิด: 1 ธันวาคม พ.ศ. 2472
เสียชีวิต: 3 สิงหาคม พ.ศ. 2538 (65 ปี)
ศาสนา: โปรเตสแตนต์
คู่สมรส: ธานินทร์ กรัยวิเชียร
บุตร: รูบีนา สุวรรณพงษ์ มหินทร์ กรัยวิเชียร เขมทัต กรัยวิเชียร นิติกร กรัยวิเชียร รีเบกก้า พิทซ์

คุณหญิงคาเรน กรัยวิเชียร (สกุลเดิม: แอนเดอร์เซ่น; 1 ธันวาคม พ.ศ. 2472 – 3 สิงหาคม พ.ศ. 2538)[ต้องการอ้างอิง] เป็นสุภาพสตรีชาวเดนมาร์ก เป็นที่รู้จักจากการเป็นภริยาของธานินทร์ กรัยวิเชียร นายกรัฐมนตรีคนที่ 14 ของประเทศไทย
ประวัติ

คุณหญิงคาเรนเป็นชาวเดนมาร์ก ครอบครัวนับถือโปรเตสแตนต์อย่างเคร่งครัด เบื้องต้นเธอได้ไปศึกษาวิชาการเรือนและทำงานในลอนดอน สหราชอาณาจักร ซึ่งในระยะเวลานั้นธานินทร์ กรัยวิเชียรกำลังศึกษาวิทยาลัยเศรษฐศาสตร์และรัฐศาสตร์แห่งลอนดอน ทั้งสองจึงพบรักกันด้วยต้องในอัธยาศัยอันดีและมีทัศนคติตรงกัน
หลังสมรสธานินทร์และคาเรนมีบุตรด้วยกัน 5 คน ได้แก่ รูบีนา สุวรรณพงษ์, มหินทร์ กรัยวิเชียร, เขมทัต กรัยวิเชียร, นิติกร กรัยวิเชียร และทันตแพทย์หญิง ดอกเตอร์ รีเบกก้า พิทซ์ ธานินทร์และคาเรนยังนับถือศาสนาเดิมของตนโดยไม่เปลี่ยนศาสนาด้วยให้เกียรติกันและกัน และใช้ภาษาไทยและอังกฤษในการสื่อสารกันครอบครัว ทั้งมีการนำจุดเด่นของวัฒนธรรมตะวันตกและตะวันออกมาปรับใช้ในการอบรมบุตรธิดา
ธานินทร์เคยกล่าวถึงภริยาผู้ล่วงลับไว้ว่า "ผมโชคดีที่คาเรนอุทิศตนเป็นแม่บ้านเต็มตัว ดูแลผม ลูก ๆ และเรื่องภายในบ้านอย่างดีที่สุด และไม่ขาดตกบกพร่องเลย ผมจึงสามารถทุ่มเททำงานได้อย่างเต็มที่ โดยไม่ต้องห่วงหน้าพะวงหลัง" และกล่าวถึงอีก ความว่า
"...คาเรนเป็นทั้งภริยา เป็นแม่ของลูก และเป็นเพื่อนคู่คิด ช่วงที่ผมทำงานใหม่ ๆ ฐานะของเราไม่สู้ดีนัก [...] คาเรนจึงช่วยทำขนมขายส่ง ทำให้ผมมีโอกาสทำงานในวิชาชีพที่รักต่อไป เมื่อผมมีปัญหาหรือกังวลใจ คาเรนก็ให้คำปรึกษาและเป็นกำลังใจให้ผมเสมอ โดยไม่เคยก้าวล่วงเข้ามายุ่งเกี่ยวกับงานในหน้าที่ราชการของผมเลย แม้กระทั่งตอนที่ผมเป็นนายกรัฐมนตรี ช่วงนั้นอันตรายมาก เป็นการต่อสู้ทางการเมืองที่ค่อนข้างโดดเดี่ยว แต่คาเรนก็สู้เต็มที่ ยืนหยัดอยู่เคียงข้าง และพร่ำเตือนผมอยู่เสมอให้ทำหน้าที่ให้ดีที่สุด อย่าแสวงหาประโยชน์อันใดเป็นส่วนตัวโดยอาศัยอำนาจในหน้าที่การงาน ขอให้ยึดมั่นในความถูกต้อง ชอบธรรม เป็นอุดมการณ์สูงสุดของชีวิต"
คุณหญิงคาเรน กรัยวิเชียรถึงแก่อนิจกรรมเมื่อวันที่ 3 สิงหาคม พ.ศ. 2538 รวมอายุ 65 ปี
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2526 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
เท กึก กี เลือดเนื้อเพื่อฝัน วันสิ้นสงคราม

| เท กึก กี เลือดเนื้อเพื่อฝัน วันสิ้นสงคราม |
| --- | --- |

กำกับ: กังเจกิว
เขียนบท: กังเจกิว
อำนวยการสร้าง: Seong-hun Lee
นักแสดงนำ: วอนบิน   จางดองกัน
กำกับภาพ: Kyung-Pyo Hong
ตัดต่อ: Kyeong-hie Choi
ดนตรีประกอบ: Dong-jun Lee
ผู้จัดจำหน่าย: Showbox
วันฉาย: 6 กุมภาพันธ์ พ.ศ. 2547 (เกาหลีใต้)   16 ธันวาคม พ.ศ. 2547 (ไทย)
ความยาว: 148 นาที
ประเทศ: เกาหลีใต้
ภาษา: ภาษาเกาหลี
ทุนสร้าง: $ 12,800,000
เท กึก กี เลือดเนื้อเพื่อฝัน วันสิ้นสงคราม (เกาหลี: 태극기 휘날리며; อาร์อาร์: Taegeukgi Hwinallimyo; อังกฤษ: Brotherhood: Taegukgi (ชื่อที่ใช้ในสหราชอาณาจักร), Tae Guk Gi: The Brotherhood of War (ชื่อที่ใช้ในสหรัฐอเมริกา)) เป็นมหากาพย์ภาพยนตร์เกาหลีในปี พ.ศ. 2547 ซึ่งถูกสร้างขึ้นเพื่อรำลึกถึง 50 ปีสงครามเกาหลี ด้วยทุนสร้างสูงสุดของเกาหลีกว่า 12.8 ล้านดอลล่าร์ สร้างสถิติเป็นหนังทำเงินสูงสุดตลอดกาลของเกาหลีใต้ โดยขึ้นอันดับหนึ่งบอกซ์ออฟฟิซนานถึง 6 สัปดาห์ เอาชนะแชมป์อย่าง ไททานิก โดยผู้กำกับ กังเจกิว
ส่วนนักแสดงนำ คือ วอน บิน และ จางดองกัน การแสดงของทั้งคู่สื่อให้เห็นถึงรายละเอียดของบทบาทอันลึกซึ้งกินใจ เกี่ยวกับความสัมพันธ์ระหว่างพี่น้อง พัฒนาการของสองตัวแสดงเอก มีความราบรื่นแนบเนียน
คำว่า เท กึก กี ซึ่งเป็นชื่อของภาพยนตร์นั้น มาจากชื่อของธงชาติเกาหลีก่อนเกิดสงคราม และชื่อของธงชาติเกาหลีใต้ หลังสิ้นสุดสงครามเกาหลี
เนื้อเรื่อง

จินซก (วอน บิน) ในวัยชราได้รับแจ้งจากทีมนักโบราณคดีว่า ได้ขุดพบซากศพของพี่ชาย จินแต (จางดองกัน) ซึ่งหายสาบสูญระหว่างออกรบ เมื่อประมาณ 50 ปีก่อน ที่ในอดีตเคยเป็นสนามรบ
สองพี่น้อง จินแต และ จินซก อาศัยอยู่ในเมืองสงบแห่งหนึ่ง จินซกเป็นนักศึกษาเรียนเก่ง มีรูปร่างบอบบาง เป็นความหวังของครอบครัว ส่วน จินแต ชายหนุ่มบุคลิกเข้มแข็ง ห้าวหาญ ทำอาชีพเป็นช่างซ่อมรองเท้า เพื่อหาเงินช่วยส่งน้องชาย ให้ได้เข้าเรียนมหาวิทยาลัย จินแตมีคู่หมั้นชื่อ ยังชิน (ลีอุนจู) ทำกิจการร้านอาหาร ซึ่งมีทีท่าว่าจะไปได้ดี
แต่แล้วก็เกิดสงครามเกาหลีขึ้น สองพี่น้องได้ถูกคัดเลือก ให้ไปเป็นทหารเข้ารบพร้อมกันซึ่งจริงๆ ควรได้รับการเป็นทหารเพียงบ้านละคน แต่จินแตไปตามน้องชายบนรถไฟที่ถูกเกณฑ์ไปในตอนแรก คำพูดของนายพลคนหนึ่งทำให้จินแตเข้าใจว่า หนทางเดียวที่จะช่วยให้น้องชาย ได้กลับไปใช้ชีวิตสงบสุขอยู่แนวหลัง คือการอาสารบให้ได้เหรียญกล้าหาญ ดังนั้นจินแตจึงอาสาเข้าไปปฏิบัติภารกิจเสี่ยงภัยทุกครั้ง แต่แล้วความรุนแรงในสนามรบ ชื่อเสียง และกลายเป็นที่ยอมรับ ซึ่งจินซก น้องชายเขาได้เฝ้ามองพฤติกรรมบ้าเลือดของพี่ชาย ด้วยความเคลือบแคลงสงสัยว่า เขากำลังทำทุกอย่างเพื่อตัวเอง หรือเพื่อครอบครัวกันแน่ ไม่นานทั้งสองคนก็อยู่คนละฝ่ายกัน
แหล่งข้อมูลอื่น

(specialedition,2discs)/index.html เว็บไซต์อย่างเป็นทางการในอเมริกา
การเลือกตั้งผู้ว่าราชการกรุงเทพมหานคร พ.ศ. 2565

การเลือกตั้งในกรุงเทพมหานครปี 2565
| ปฏิทินการเลือกตั้ง |
| --- | --- |
8 มี.ค.: ครม. มีมติเห็นชอบให้มีการเลือกตั้งตามที่กระทรวงมหาดไทยเสนอ
25 มี.ค.: กกต. ประกาศกำหนดให้มีการเลือกตั้ง
28 มี.ค.: กกต. กรุงเทพมหานคร ประกาศให้มีการเลือกตั้ง
31 มี.ค. – 4 เม.ย.: วันรับสมัครผู้สมัครรับเลือกตั้ง
11 เม.ย.: ประกาศบัญชีรายชื่อผู้สมัคร
22 พ.ค.: วันเลือกตั้ง
31 พ.ค.: กกต. รับรองผลการเลือกตั้ง
การเลือกตั้งผู้ว่าราชการกรุงเทพมหานคร พ.ศ. 2565 เป็นการเลือกตั้งผู้ว่าราชการกรุงเทพมหานครครั้งที่ 11 จัดขึ้นเมื่อวันที่ 22 พฤษภาคม พ.ศ. 2565 การเลือกตั้งครั้งนี้เป็นการเลือกตั้งผู้ว่าราชการกรุงเทพมหานครครั้งแรกในรอบ 9 ปี นับตั้งแต่การเลือกตั้งครั้งล่าสุดเมื่อ พ.ศ. 2556 และล่าช้าออกไปเพราะรัฐประหาร พ.ศ. 2557 โดยมีผู้ว่าราชการกรุงเทพมหานครก่อนการเลือกตั้งคือพลตำรวจเอก อัศวิน ขวัญเมือง ซึ่งมาจากการแต่งตั้งของคณะรักษาความสงบแห่งชาติ
ผลการเลือกตั้งปรากฏว่าชัชชาติ สิทธิพันธุ์ ชนะการเลือกตั้งด้วยคะแนนเสียงมากที่สุดเป็นประวัติการณ์กว่า 1.38 ล้านเสียง ทำลายสถิติของหม่อมราชวงศ์สุขุมพันธุ์ บริพัตร ที่เคยทำไว้เมื่อปี พ.ศ. 2556
คณะกรรมการการเลือกตั้งรับรองผลการเลือกตั้งในวันที่ 31 พฤษภาคม พ.ศ. 2565
ที่มา

หลังคณะรักษาความสงบแห่งชาติ (คสช.) รัฐประหารเมื่อ พ.ศ. 2557 มีการออกประกาศฉบับที่ 85 สั่งระงับการเลือกตั้งผู้บริหารท้องถิ่นเป็นการชั่วคราว และต่อมา พลเอกประยุทธ์ จันทร์โอชา หัวหน้า คสช. ออกคำสั่งตามมาตรา 44 ของรัฐธรรมนูญฉบับชั่วคราว ให้หม่อมราชวงศ์สุขุมพันธุ์ บริพัตรดำรงตำแหน่งผู้ว่าราชการกรุงเทพมหานครต่อไป[ต้องการแหล่งอ้างอิงดีกว่านี้] ก่อนถูกสั่งให้พ้นจากตำแหน่ง จากข้อกล่าวหาว่าทุจริตการจัดซื้อซุ้มไฟของกรุงเทพมหานคร และมีการแต่งตั้งให้พลตำรวจเอก อัศวิน ขวัญเมือง ซึ่งดำรงตำแหน่งรองผู้ว่าราชการฯ ในขณะนั้นดำรงตำแหน่งผู้ว่าราชการฯ แทน
หลังจากนั้นในวันที่ 16 เมษายน พ.ศ. 2562 ได้มีการประกาศใช้พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 ซึ่งให้อำนาจแก่คณะรัฐมนตรีกำหนดให้มีการเลือกตั้งองค์กรปกครองส่วนท้องถิ่น[ต้องการแหล่งอ้างอิงดีกว่านี้] ต่อมาเมื่อวันที่ 14 มีนาคม พ.ศ. 2565 คณะกรรมการการเลือกตั้งได้ประกาศให้มีการเลือกตั้งผู้ว่าราชการกรุงเทพมหานคร ในวันที่ 22 พฤษภาคม พ.ศ. 2565 พร้อมกับการเลือกตั้งสมาชิกสภากรุงเทพมหานคร
ผู้สมัคร

การเลือกตั้งผู้ว่าราชการกรุงเทพมหานครครั้งนี้เป็นการเลือกตั้งที่มีจำนวนผู้สมัครมากที่สุดนับตั้งแต่จัดการเลือกตั้งมา มีผู้สมัครรับเลือกตั้งในครั้งนี้จำนวน 31 คน แบ่งเป็นผู้สมัครเพศชายจำนวน 25 คน ผู้สมัครเพศหญิงจำนวน 6 คน โดยผู้สมัครที่มีอายุมากที่สุดมีอายุ 72 ปี และผู้สมัครที่มีอายุน้อยที่สุดมีอายุ 43 ปี ผู้ที่ลงสมัครรับเลือกตั้งเป็นผู้ว่าราชการกรุงเทพมหานครมีรายชื่อดังต่อไปนี้
| หมายเลข | สังกัด | สังกัด | รายนามผู้สมัคร | ตำแหน่ง/อาชีพ |
| --- | --- | --- | --- | --- |
| 1 |  | พรรคก้าวไกล | วิโรจน์ ลักขณาอดิศร | สมาชิกสภาผู้แทนราษฎร (2562–2565) |
| 2 |  | อิสระ | พ.ท.หญิง ฐิฏา รังสิตพล มานิตกุล | สมาชิกสภาผู้แทนราษฎร  (2544–2548) |
| 3 |  | อิสระ | สกลธี ภัททิยกุล | รองผู้ว่าราชการกรุงเทพมหานคร (2561–2565) |
| 4 |  | พรรคประชาธิปัตย์ | สุชัชวีร์ สุวรรณสวัสดิ์ | อธิการบดีสถาบันเทคโนโลยีพระจอมเกล้าเจ้าคุณทหารลาดกระบัง (2558–2564) |
| 5 |  | อิสระ | วีรชัย เหล่าเรืองวัฒนะ | ผู้จัดการโครงการด้านพัฒนาระบบคอมพิวเตอร์ บริษัทเอกชน |
| 6 |  | กลุ่มรักษ์กรุงเทพ | พล.ต.อ.อัศวิน ขวัญเมือง | ผู้ว่าราชการกรุงเทพมหานคร (2559–2565) |
| 7 |  | อิสระ | รสนา โตสิตระกูล | สมาชิกวุฒิสภา (2551–2557) |
| 8 |  | อิสระ | ชัชชาติ สิทธิพันธุ์ | รัฐมนตรีว่าการกระทรวงคมนาคม (2555–2557) |
| 9 |  | อิสระ | วัชรี วรรณศรี | กรรมการผู้จัดการ บริษัท วีซ่า เวิลด์ คอนเซาว์ติ้ง จำกัด |
| 10 |  | อิสระ | ศุภชัย ตันติคมน์ | ที่ปรึกษาผู้ว่าราชการกรุงเทพมหานคร |
| 11 |  | พรรคไทยสร้างไทย | น.ต. ศิธา ทิวารี | ประธานคณะกรรมการบริหาร บมจ.ท่าอากาศยานไทย (2556–2557) |
| 12 |  | อิสระ | ประยูร ครองยศ | รองผู้อำนวยการสำนักงานป้องกันและบรรเทาสาธารณภัยกรุงเทพมหานคร (2560–2563) |
| 13 |  | อิสระ | พิศาล กิตติเยาวมาลย์ | มัคคุเทศก์ภาษาญี่ปุ่น |
| 14 |  | อิสระ | ธเนตร วงษา | นายกสโมสรไลออน กรุงเทพ วัชรพล |
| 15 |  | อิสระ | พล.อ.ต.ทูตปรีชา เลิศสันทัดวาที | นายทหารปฏิบัติการสื่อสาร กรมสื่อสารทหารอากาศ |
| 16 |  | กลุ่มใส่ใจ | ศศิกานต์ วัฒนะจันทร์ | นักธุรกิจ พิธีกรรายการโทรทัศน์ และคอลัมนิสต์หนังสือพิมพ์ |
| 17 |  | อิสระ | อุเทน ชาติภิญโญ | อดีตหัวหน้าพรรคคนไทย |
| 18 |  | อิสระ | สุมนา พันธุ์ไพโรจน์ | หัวหน้าฝ่ายพัฒนาชุมชนและสวัสดิการสังคม สำนักงานเขตบางกอกใหญ่ |
| 19 |  | พรรคพลังสังคมใหม่ | ไกรเดช บุนนาค | ศิลปินผู้ก่อตั้งวงบรั่นดี |
| 20 |  | อิสระ | อมรพรรณ อุ่นสุวรรณ | อดีตพนักงานการไฟฟ้าฝ่ายผลิตแห่งประเทศไทย |
| 21 |  | อิสระ | นิพัทธ์พนธ์ สุวรรณชนะ | ผู้อำนวยการสถาบันพัฒนาผู้นำเกรส |
| 22 |  | อิสระ | วรัญชัย โชคชนะ | อดีตข้าราชการครู |
| 23 |  | อิสระ | เฉลิมพล อุตรัตน์ | อดีตเลขานุการอาสาสมัครป้องกันภัยฝ่ายพลเรือนกรุงเทพมหานคร |
| 24 |  | อิสระ | โฆสิต สุวินิจจิต | อดีตที่ปรึกษารัฐมนตรีว่าการกระทรวงยุติธรรม สมศักดิ์ เทพสุทิน |
| 25 |  | อิสระ | ประพัฒน์ บรรจงศิริเจริญ | พนักงานบริษัทเอกชนฝ่ายการตลาด |
| 26 |  | อิสระ | พล.ต.ท.มณฑล เงินวัฒนะ | รองนายกสมาคมตำรวจ |
| 27 |  | อิสระ | ภูมิพัฒน์ อัศวภูภินทร์ | อดีตผู้ช่วยสมาชิกสภาผู้แทนราษฎร สุรเชษฐ์ มาศดิตถ์ |
| 28 |  | อิสระ | สราวุธ เบญจกุล | ประธานคณะกรรมการบริหาร บมจ.ท่าอากาศยานไทย (2563–2565) |
| 29 |  | พรรคประชากรไทย | กฤตชัย พยอมแย้ม | ประธานองค์กรพิทักษ์ความเป็นธรรม |
| 30 |  | พรรคกรีน | พงศา ชูแนม | หัวหน้าพรรคกรีน |
| 31 |  | อิสระ | วิทยา จังกอบพัฒนา | อดีตพนักงานธนาคารแห่งประเทศไทย |
ผู้สมัคร > ผู้สนับสนุน

วิโรจน์ ลักขณาอดิศร
ธนาธร จึงรุ่งเรืองกิจ นักธุรกิจและอดีตนักการเมือง
ธนัตถ์ ธนากิจอำนวย นักเคลื่อนไหวทางการเมือง
กิติชัย เตชะงามเลิศ นักลงทุน
จุลภาส เครือโสภณ นักธุรกิจ
รศ.ษัษฐรัมย์ ธรรมบุษดี อาจารย์มหาวิทยาลัย
อิ๋ง กาญจนะวณิชย์ อดีตนักเขียน ผู้กำกับ
บรรยง พงษ์พานิช นักธุรกิจ
สกลธี ภัททิยกุล
สุเทพ เทือกสุบรรณ นักการเมือง และอดีตแกนนำ กปปส.
พลตรี นพ.เหรียญทอง แน่นหนา ผู้บริหารโรงพยาบาล
กิตติ เชี่ยววงศ์กุล นักแสดง พิธีกร
ฝันดี จรรยาธนากร นักแสดง
ณัฏฐพล ทีปสุวรรณ นักการเมืองและอดีตแกนนำ กปปส.
บิลลี่ โอแกน นักร้อง นักแสดง
สินจัย เปล่งพานิช นักแสดง
รัก ศรัทธาทิพย์ ครู
สุชัชวีร์ สุวรรณสวัสดิ์
สุทิน วรรณบวร อดีตผู้สื่อข่าว
พลเอก บุญเลิศ แก้วประสิทธิ์ นายทหารเกษียณ
จิตกร บุษบา พิธีกร คอลัมนิสต์
ผศ.พิทักษ์ ธรรมวาริน อาจารย์มหาวิทยาลัย
อภิรักษ์ โกษะโยธิน อดีตผู้ว่าราชการ กทม.
อัญชลีพร กุสุมภ์ อดีตผู้สื่อข่าว
เมธี อรุณ นักการเมืองและอดีตศิลปิน
อัศวิน ขวัญเมือง
วรงค์ เดชกิจวิกรม นักการเมือง
ปารีณา ไกรคุปต์ อดีตนักการเมือง
ผศ.อานนท์ ศักดิ์วรวิชญ์ อาจารย์มหาวิทยาลัย
ถาวร เสนเนียม อดีตนักการเมืองและแกนนำ กปปส.
อัษฏางค์ ยมนาค นักวิชาการอิสระ
ตุลย์ สิทธิสมวงศ์ แกนนำกลุ่มเสื้อหลากสี
รสนา โตสิตระกูล
พลตรี จำลอง ศรีเมือง อดีตผู้ว่าราชการกทม.และอดีตแกนนำพันธมิตรฯ
สุลักษณ์ ศิวรักษ์ นักเขียน
สนธิ ลิ้มทองกุล อดีตแกนนำพันธมิตรฯ
สุรชัย จันทิมาธร ศิลปิน
ชัชชาติ สิทธิพันธุ์
ธงทอง จันทรางศุ อดีตข้าราชการ
เศรษฐา ทวีสิน อดีตนายกรัฐมนตรี
ปวีณา หงสกุล อดีตรัฐมนตรีว่าการกระทรวงการพัฒนาสังคมเเละความมั่นคงของมนุษย์
ทราย เจริญปุระ นักแสดง
พิจิตต รัตตกุล อดีตผู้ว่าราชการ กทม.
จักกพันธุ์ ผิวงาม อดีตรองผู้ว่าราชการ กทม.
นิคม ไวยรัชพานิช อดีตประธานวุฒิสภา